Елбасы Х.Досмұхамедов атындағы Атырау мемлекеттік университетінің Студенттер үйіне барды
"Елбасы Х.Досмұхамедов атындағы Атырау мемлекеттік университетінің Студенттер үйіне барды" | "https://abai.kz/post/75441"
TITLE: Елбасы Х.Досмұхамедов атындағы Атырау мемлекеттік университетінің Студенттер үйіне барды
URL: https://abai.kz/post/75441
META: "Елбасы Х.Досмұхамедов атындағы Атырау мемлекеттік университетінің Студенттер үйіне барды" | "https://abai.kz/post/75441"
DATE: 24.08.2018
AUTHOR(s): Abai.kz
TOTAL WORDS: 168
TEXT: Мемлекет басшысы «ҚазТрансОйл» компаниясы «Бес әлеуметтік бастаманы» жүзеге асыру барысында Атырау мемлекеттік университетіне сыйға тартқан жаңа Студенттер үйінің ғимаратымен танысты, - деп хабарлайды Абай-ақпарат Ақорданың ресми сайтына сілтеме жасап. Жатақханада тұратын студенттермен әңгімелесу кезінде Елбасы қазақ халқының үлкенді құрметтеуге, кішіге қамқор болуға, сондай-ақ отаныңды сүюге негізделген салт-дәстүрін ұстанудың маңыздылығын айтты. Университет студенттері «Бес әлеуметтік бастама» аясындағы жобалардың жүзеге асырылғаны және студент жастарға әрдайым қолдау көрсетіліп келе жатқаны үшін Нұрсұлтан Назарбаевқа алғыс айтты. Сонымен қатар, Қазақстан Президентіне «Рухани жаңғыру» бағдарламасы мен «Бес әлеуметтік бастаманың» облыстағы іске асырылу барысы жөнінде мәлімделді. – «Қазақ тіліндегі 100 жаңа оқулық» жобасын іске асыру барысында облыстың 18 оқу орны 6 мыңнан астам оқулықпен қамтамасыз етілді. «Туған жер» арнайы жобасы аясында жергілікті меценаттардың қолдауымен жалпы құны 9 миллиард теңге болатын 46 жоба жүзеге асырылды. Сонымен қатар, өңірдің шығармашылық ұжымдары қазақтың мәдениеті мен өнерін таныту мақсатымен әлемнің 12 елінің сахнасында өнер көрсетті. Аймақ кәсіпкерлерінің қаржысына Түркия астанасы – Анкараның орталығындағы Дина Нұрпейісова атындағы алаңда әйгілі күйшінің бюсті орнатылатын болады, – деді Атырау облысының әкімі Н.Ноғаев. Abai.kz
